
Šio sprendimo projekto tikslas – pakoreguoti Šiaulių miesto savivaldybės tarybos 2017 m. rugsėjo 7 d. sprendimo Nr. T-327 „Dėl STEAM krypties programų finansavimo tvarkos aprašo patvirtinimo“ 1 punktu patvirtintą STEAM krypties programų finansavimo tvarkos aprašą (toliau – Aprašas) ir išdėstyti jį nauja redakcija.

STEAM krypties programų finansavimo tvarkos aprašas patvirtintas Šiaulių miesto savivaldybės tarybos 2017 m. rugsėjo 7 d. sprendimu Nr. T-327 „Dėl STEAM krypties programų finansavimo tvarkos aprašo patvirtinimo“. 
Aprašas reglamentuoja Šiaulių miesto teritorijoje veikiančių aukštųjų mokyklų, profesinio rengimo centro, verslo įmonių ir kitų vykdytojų parengtų STEAM, „STEAM Junior“, STEAM+ programų tikslus ir lėšų skyrimo principus, programų teikimą, programų vertinimą, viešinimą ir pasirinkimą,  lėšų skyrimo, jų panaudojimo ir atsiskaitymo tvarką.

Į STEAM krypties programų finansavimo aprašą įtraukiama „STEAM darželis“ programa, išbraukiama (iškeliama į Ekonomikos skyrių) Inostart programa. Naujai tvirtinama STEAM+ programa, kurios įgyvendinimui skiriama didesnė lėšų suma – 70 tūkst. eurų. Savivaldybės biudžetinėms įstaigoms lėšos STEAM ir „STEAM Junior“ programoms įgyvendinti pagal Švietimo skyriaus pateiktą informaciją suplanuojamos ir patvirtinamos strateginio veiklos plano Švietimo programos Nr. 08 priemonėje Nr. 08-01-04. Lėšos „STEAM darželis“ programos vykdytojui apskaičiuojamos vadovaujantis Šiaulių miesto mero 2024 m. rugpjūčio 22 d. potvarkiu Nr. M-1046 „Dėl maksimalių asignavimų, planuojamų skirti iš savivaldybės biudžeto biudžetinėms įstaigoms,  apskaičiavimo 2025–2027 metams tvarkos aprašo patvirtinimo“.

Pasekmės teigiamos: įtraukus į Aprašą „STEAM darželis“ programą bus užtikrinamas nuoseklus STEAM krypties ugdymas ikimokyklinio ugdymo įstaigose ir bendrojo ugdymo mokyklose: nuo ikimokyklinio amžiaus iki gimnazinių klasių.
Siekiant paskatinti aktyvesnį verslo, Šiaulių aukštųjų mokyklų ir studentų bendradarbiavimą, naujų technologijų ir inovacijų, atitinkančių verslo poreikius kūrimą, Inostart programos įgyvendinimas perduodamas koordinuoti Ekonomikos skyriui. Inostart programa perkeliama į 5 programą „Ekonominės plėtros programa“, 05.01.05 priemonę „Įgyvendinti projektus, skatinančius verslų kūrimąsi, vystymąsi, bendradarbiavimą, žinių mainus, inovacijų ir technologijų kūrimą“.
Įgyvendinta trijų metų (2022–2024 m.) STEAM+ programa, dalyvavusių mokinių skaičius kasmet didėjo. Naujai parengta programa (užsiėmimai, edukacijos) bus labiau pritaikyta prie ugdymo turinio proceso, mokyklos galės pagal poreikį pasirinkti aktualius užsiėmimus, edukacijas; kiekviena mokykla gaus užsiėmimų/valandų kvotą, tokiu būdu visos mokyklos turės galimybę dalyvauti STEAM centro veiklose. Apie 30 proc. padidės mokinių, dalyvaujančių STEAM centro veiklose, skaičius. Lėšos programos įgyvendinimui didinamos atsižvelgiant į nuolat brangstančias laboratorines priemones, STEAM centro personalo darbo užmokesčio kilimą, dalyvių skaičiaus didinimą.
Siekiant mažinti administracinę naštą, su Savivaldybės pavaldumo įstaigomis nebus sudaromos STEAM ir „STEAM Junior“ programų finansavimo sutartys: po programų konkurso, mokykloms pasirinkus pageidaujamus programų vykdytojus, pagal Švietimo skyriaus pateiktą informaciją lėšos bus suplanuojamos ir patvirtinamos strateginio veiklos plano priemonėje tikslinant Savivaldybės biudžetą.
„STEAM darželis“ programas, suderintas su Švietimo skyriumi, įgyvendins 9 „STEAM darželis“ centrai (Šiaulių lopšelis-darželis „Berželis“, Šiaulių lopšelis-darželis „Drugelis“, Šiaulių lopšelis-darželis „Pasaka“, Šiaulių lopšelis-darželis „Pupų pėdas“, Šiaulių lopšelis-darželis „Žirniukas“, Šiaulių lopšelis-darželis „Eglutė“, Šiaulių lopšelis-darželis „Ežerėlis“, Šiaulių lopšelis-darželis „Voveraitė“, Šiaulių Rėkyvos progimnazijos ikimokyklinio ugdymo skyrius), kurių STEAM užsiėmimuose dalyvaus aplinkinių ikimokyklinio ugdymo įstaigų vaikai. Skiriamos lėšos STEAM laboratorijų darbuotojams pagal sąlyginį vidutinį pareiginės algos koeficientą.
Neigiamų pasekmių nenumatoma.

Bus keičiamas Šiaulių miesto savivaldybės mero 2024 m. sausio 23 d. potvarkiu Nr. M-92 „Dėl STEAM krypties programų konkurso tvarkos aprašo patvirtinimo“ patvirtintas STEAM krypties programų konkurso tvarkos aprašas. 

-
Sprendimui įgyvendinti reikalingos lėšos.
Sprendimui įgyvendinti lėšos bus reikalingos. Savivaldybės biudžeto lėšos numatytos Šiaulių miesto savivaldybės švietimo prieinamumo ir kokybės užtikrinimo programoje.

Neatliekamas.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vyriausioji specialistė Orinta Tamutienė, tel. 8 658 76 095. 

